CELEX: 32015R1905
Language: sl
Date: 2015-10-22 00:00:00
Title: Uredba Komisije (EU) 2015/1905 z dne 22. oktobra 2015 o spremembi Priloge II k Uredbi Evropskega parlamenta in Sveta (ES) št. 183/2005 glede testiranja olj, maščob in iz njih pridobljenih proizvodov na dioksin (Besedilo velja za EGP)

23.10.2015   
            
            
               SL
            
            
               Uradni list Evropske unije
            
            
               L 278/5
            
         UREDBA KOMISIJE (EU) 2015/1905
   z dne 22. oktobra 2015
   o spremembi Priloge II k Uredbi Evropskega parlamenta in Sveta (ES) št. 183/2005 glede testiranja olj, maščob in iz njih pridobljenih proizvodov na dioksin
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 183/2005 z dne 12. januarja 2005 o zahtevah glede higiene krme (1) in zlasti člena 27 Uredbe,
   ob upoštevanju naslednjega:
   
               (1)
            
            
               V Uredbi (ES) št. 183/2005 so določena splošna pravila glede higiene krme ter pogoji in ureditve, ki zagotavljajo, da so izpolnjeni pogoji predelave za čim večje zmanjšanje morebitnega tveganja in nadzor nad njim. Določeno je tudi, da obrate za poslovanje s krmo registrira ali odobri pristojni organ. Poleg tega nosilci dejavnosti poslovanja s krmo, ki so na nižji stopnji krmne verige, krmo lahko pridobivajo samo iz registriranih ali odobrenih obratov.
            
         
               (2)
            
            
               V Prilogi II k Uredbi (ES) št. 183/2005 so določene zahteve za dejavnosti poslovanja s krmo, razen tistih na ravni primarne proizvodnje. Določeno je zlasti, da se zahteve za testiranje na dioksin pregledajo do 16. marca 2014.
            
         
               (3)
            
            
               Opredelitev proizvodov, pridobljenih iz rastlinskih olj, iz Priloge II k Uredbi (ES) št. 183/2005 bi bilo treba spremeniti, da se pojasni, da proizvodi, pridobljeni iz rafiniranih olj, in krmni dodatki, dovoljeni v skladu z Uredbo Evropskega parlamenta in Sveta (ES) št. 1831/2003 (2), niso zajeti v navedeni opredelitvi.
            
         
               (4)
            
            
               Prav tako bi bilo treba spremeniti opredelitev mešanja maščob iz Priloge II k Uredbi (ES) št. 183/2005, da se pojasni razlika med mešanjem maščob in izključno shranjevanjem zaporednih serij maščob in olj brez njihovega mešanja. Poleg tega je treba pojasniti, kdaj se mešanice maščob štejejo za krmne mešanice in kdaj za posamična krmila.
            
         
               (5)
            
            
               Ker je preudarno odkriti proizvode, ki so očitno onesnaženi z dioksinom, na vstopni točki v krmno verigo, bi bilo treba pojasniti, da se zahteve glede spremljanja dioksina, določene v Prilogi II k Uredbi (ES) št. 183/2005, uporabljajo za vse nosilce dejavnosti poslovanja s krmo, ki dajejo krmo na trg, vključno z uvozniki.
            
         
               (6)
            
            
               Da bi zagotovili sledljivost in ustrezne informacije o krmi, bi bilo treba poudariti skladnost z zahtevami glede označevanja, določenimi v Uredbi (ES) št. 767/2009 Evropskega parlamenta in Sveta (3), ter zlasti s poimenovanji, specifikacijami in številkami iz Uredbe Komisije (EU) št. 68/2013 (4).
            
         
               (7)
            
            
               Nujno je, da se zahteva glede reprezentativne analize pri veliki količini izpolni na podlagi reprezentativnega vzorca. Zato je primerno, da se posamični vzorci kot del skupnega vzorca odvzamejo v rednih časovnih intervalih, npr. vsaj en posamični vzorec na vsakih 50 ton, kar je v skladu z določbami o vzorčenju iz Uredbe Komisije (ES) št. 152/2009 (5).
            
         
               (8)
            
            
               Rezultati testiranja na dioksin, ki je določeno v Uredbi (ES) št. 183/2005, poročila o revizijah (6) Urada Komisije za prehrano in veterinarstvo in dejstvo, da prek sistema hitrega obveščanja za živila in krmo (7) ni bil sporočen noben neskladen vzorec proizvodov, pridobljenih iz rastlinskih olj, razen destilatov maščobnih kislin iz fizikalnega rafiniranja in deodestilatov, kažejo, da za navedene proizvode ni značilno visoko tveganje onesnaženosti z dioksinom. Zato je primerno zmanjšati zahteve glede 100-odstotnega testiranja na dioksin za te proizvode iz Priloge II k Uredbi (ES) št. 183/2005.
            
         
               (9)
            
            
               Za pojasnitev odgovornosti za testiranje uvoženih proizvodov na dioksin bi bilo treba v Prilogi II k Uredbi (ES) št. 183/2005 določiti posebno določbo. S tem bi se moralo tudi zagotoviti, da imajo uvoženi proizvodi enako raven varnosti kot proizvodi, ki so proizvedeni v Uniji.
            
         
               (10)
            
            
               Sistem za dokazovanje izvedbe obvezne analize določene serije s potrdilom, ki je določen v Prilogi II k Uredbi (ES) št. 183/2005, bi bilo treba spremeniti z več specifikacijami v zvezi z nalogami različnih nosilcev dejavnosti poslovanja s krmo, da se pojasnijo odgovornosti različnih udeležencev v krmni verigi.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 183/2005 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Točka 2(h) v odstavku 3(b) Priloge k tej uredbi se uporablja od 23. aprila 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 35, 8.2.2005, str. 1.
   
      (2)  Uredba Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (UL L 268, 18.10.2003, str. 29).
   
      (3)  Uredba (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi (UL L 229, 1.9.2009, str. 1).
   
      (4)  Uredba Komisije (EU) št. 68/2013 z dne 16. januarja 2013 o katalogu posamičnih krmil (UL L 29, 30.1.2013, str. 1).
   
      (5)  Uredba Komisije (ES) št. 152/2009 z dne 27. januarja 2009 o določitvi metod vzorčenja in analitskih metod za uradni nadzor krme (UL L 54, 26.2.2009, str. 1).
   
      (6)  http://ec.europa.eu/food/fvo/audit_reports/index.cfm: revizije št. 2013-6748, 2013-6749, 2013-6750, 2013-6751, 2013-6752, 2013-6753, 2014-7036, 2014-7037 in 2014-7038.
   
      (7)  http://ec.europa.eu/food/safety/rasff/portal/index_en.htm
   
      PRILOGA
      Priloga II k Uredbi (ES) št. 183/2005 se spremeni:
      
                  1.
               
               
                  v oddelku z naslovom „OPREDELITEV POJMOV“ se točki (b) in (c) nadomestita z naslednjima točkama (b) in (c) in doda se točka (d):
                  
                              „(b)
                           
                           
                              ‚proizvodi, pridobljeni iz olj in maščob‘ pomenijo kateri koli proizvod, ki je neposredno ali posredno pridobljen iz surovih olj in maščob ali iz olj in maščob, pridobljenih z oleokemijsko ali biodizelsko predelavo ali destilacijo, kemijskim ali fizikalnim rafiniranjem, razen
                              
                                          —
                                       
                                       
                                          rafiniranega olja,
                                       
                                    
                                          —
                                       
                                       
                                          proizvodov iz rafiniranega olja in
                                       
                                    
                                          —
                                       
                                       
                                          krmnih dodatkov;
                                       
                                    
                        
                              (c)
                           
                           
                              ‚mešanje maščob‘ pomeni proizvodnjo krmnih mešanic ali, kadar vse sestavine spadajo pod isti vnos v DELU C Priloge k Uredbi Komisije (EU) št. 68/2013 (1) in izvirajo iz iste rastlinske ali živalske vrste, posamičnih krmil z mešanjem surovih olj, rafiniranih olj, živalskih maščob, odpadnih olj nosilcev živilske dejavnosti, ki spadajo v področje uporabe Uredbe (ES) št. 852/2004, ali proizvodov, pridobljenih iz njih, za proizvodnjo mešanic olj ali maščob, razen za
                              
                                          —
                                       
                                       
                                          izključno shranjevanje zaporednih serij in
                                       
                                    
                                          —
                                       
                                       
                                          izključno mešanje rafiniranih olj;
                                       
                                    
                        
                              (d)
                           
                           
                              ‚rafinirano olje ali maščoba‘ pomeni olje ali maščobo, ki je bila obdelana s postopkom rafiniranja iz vnosa št. 53 v Glosarju postopkov iz dela B Priloge k Uredbi (EU) št. 68/2013.
                           
                        
                     (1)  Uredba Komisije (EU) št. 68/2013 z dne 16. januarja 2013 o katalogu posamičnih krmil (UL L 29, 30.1.2013, str. 1).“;"
						
               
            
                  2.
               
               
                  v oddelku z naslovom „PROIZVODNJA“ se točka 8 nadomesti z naslednjim in doda se naslednja točka 9:
                  
                              „8.
                           
                           
                              Proizvodi se jasno označijo, ali so namenjeni za krmo ali druge namene. V primeru izjave, da določena serija proizvoda ni namenjena za krmo, nosilec dejavnosti na nižji stopnji verige ne sme naknadno spremeniti te izjave.
                           
                        
                              9.
                           
                           
                              Pri označevanju posamičnih krmil v skladu s členom 16 Uredbe (ES) št. 767/2009 Evropskega parlamenta in Sveta (2) je treba, kadar so na voljo, uporabiti poimenovanja, kot so določena v Uredbi Komisije (EU) št. 68/2013.
                           
                        
                     (2)  Uredba (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi (UL L 229, 1.9.2009, str. 1).“;"
						
               
            
                  3.
               
               
                  oddelek z naslovom „SPREMLJANJE DIOKSINA“ se spremeni:
                  
                              (a)
                           
                           
                              naslov oddelka se nadomesti z naslednjim:
                              „SPREMLJANJE DIOKSINA V OLJIH, MAŠČOBAH IN PRIDOBLJENIH PROIZVODIH“;
                           
                        
                              (b)
                           
                           
                              točka 2 se nadomesti z naslednjim:
                              
                                          „2.
                                       
                                       
                                          Za dopolnitev sistema na podlagi HACCP, ki ga izvajajo nosilci dejavnosti poslovanja s krmo, se analize iz točke 1 opravijo na vsaj naslednjem deležu proizvodov (če ni natančneje določeno, serija proizvodov, ki se analizira, ne sme preseči 1 000 ton):
                                          
                                                      (a)
                                                   
                                                   
                                                      za nosilce dejavnosti poslovanja s krmo, ki predelujejo surove rastlinske maščobe in olja:
                                                      
                                                                  (i)
                                                               
                                                               
                                                                  100 % serij proizvodov, pridobljenih iz olj in maščob rastlinskega izvora, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              lecitina,
                                                                           
                                                                        
                                                                              —
                                                                           
                                                                           
                                                                              gume,
                                                                           
                                                                        
                                                                              —
                                                                           
                                                                           
                                                                              proizvodov iz točke (ii);
                                                                           
                                                                        
                                                            
                                                                  (ii)
                                                               
                                                               
                                                                  kisla olja iz kemičnega rafiniranja, milna jedra, uporabljeni pripomočki za filtriranje, uporabljena belilna zemlja in prispele serije surovega kokosovega olja se analizirajo in dokumentirajo kot del sistema HACCP;
                                                               
                                                            
                                                
                                                      (b)
                                                   
                                                   
                                                      za nosilce dejavnosti poslovanja s krmo, ki proizvajajo živalske maščobe, vključno s predelovalci živalskih maščob:
                                                      
                                                                  (i)
                                                               
                                                               
                                                                  ena reprezentativna analiza na 5 000 ton in vsaj ena reprezentativna analiza na leto za živalsko maščobo in proizvode, pridobljene iz nje, ki spadajo med snovi kategorije 3, kot so navedene v členu 10 Uredbe (ES) št. 1069/2009 Evropskega parlamenta in Sveta (3), ali iz obrata, odobrenega v skladu s členom 4 Uredbe (ES) št. 853/2004 Evropskega parlamenta in Sveta (4);
                                                               
                                                            
                                                
                                                      (c)
                                                   
                                                   
                                                      za nosilce dejavnosti poslovanja s krmo, ki proizvajajo ribje olje:
                                                      
                                                                  (i)
                                                               
                                                               
                                                                  100 % serij ribjega olja, če je proizvedeno:
                                                                  
                                                                              —
                                                                           
                                                                           
                                                                              iz proizvodov, pridobljenih iz ribjega olja, razen rafiniranega ribjega olja,
                                                                           
                                                                        
                                                                              —
                                                                           
                                                                           
                                                                              v ribogojnicah, ki se ne spremljajo, so nedoločenega izvora ali iz Baltskega morja,
                                                                           
                                                                        
                                                                              —
                                                                           
                                                                           
                                                                              iz ribiških stranskih proizvodov v obratih, ki gojijo ribe za prehrano ljudi in jih EU ni odobrila,
                                                                           
                                                                        
                                                                              —
                                                                           
                                                                           
                                                                              iz sinjega mola ali menhadna;
                                                                           
                                                                        
                                                            
                                                                  (ii)
                                                               
                                                               
                                                                  100 % odposlanih serij proizvodov, pridobljenih iz ribjega olja, razen rafiniranega ribjega olja;
                                                               
                                                            
                                                                  (iii)
                                                               
                                                               
                                                                  ena reprezentativna analiza na 2 000 ton za ribje olje, ki ni zajeto v točki (i);
                                                               
                                                            
                                                                  (iv)
                                                               
                                                               
                                                                  ribje olje, dekontaminirano z uradno odobrenim zdravilom iz Priloge VIII k Uredbi (ES) št. 767/2009 in iz Uredbe Komisije (EU) 2015/786 (5), se analizira in dokumentira kot del sistema HACCP;
                                                               
                                                            
                                                
                                                      (d)
                                                   
                                                   
                                                      za oleokemijsko industrijo, ki daje na trg krmo:
                                                      
                                                                  (i)
                                                               
                                                               
                                                                  100 % prejetih serij živalskih maščob, ki niso zajete v točki (b) ali (h), ribjega olja, ki ni zajeto v točki (c) ali (h), odpadnih olj in maščob nosilcev živilske dejavnosti, ki spadajo v področje uporabe Uredbe (ES) št. 852/2004, ter mešanic maščob in olj;
                                                               
                                                            
                                                                  (ii)
                                                               
                                                               
                                                                  100 % serij proizvodov, pridobljenih iz olj in maščob, ki se dajejo na trg kot krma, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              čistih destiliranih maščobnih kislin iz cepitve,
                                                                           
                                                                        
                                                                              —
                                                                           
                                                                           
                                                                              proizvodov iz točke (iii);
                                                                           
                                                                        
                                                            
                                                                  (iii)
                                                               
                                                               
                                                                  surove maščobne kisline iz cepitve, maščobne kisline, esterificirane z glicerolom, mono- in digliceridi maščobnih kislin, soli maščobnih kislin in prispele serije surovega kokosovega olja se analizirajo in dokumentirajo kot del sistema HACCP;
                                                               
                                                            
                                                
                                                      (e)
                                                   
                                                   
                                                      za biodizelsko industrijo, ki daje na trg krmo:
                                                      
                                                                  (i)
                                                               
                                                               
                                                                  100 % prejetih serij živalskih maščob, ki niso zajete v točki (b) ali (h), ribjega olja, ki ni zajeto v točki (c) ali (h), odpadnih olj in maščob nosilcev živilske dejavnosti, ki spadajo v področje uporabe Uredbe (ES) št. 852/2004, ter mešanic maščob in olj;
                                                               
                                                            
                                                                  (ii)
                                                               
                                                               
                                                                  100 % serij proizvodov, pridobljenih iz olj in maščob, ki se dajejo na trg kot krma, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              lecitina,
                                                                           
                                                                        
                                                                              —
                                                                           
                                                                           
                                                                              gume,
                                                                           
                                                                        
                                                                              —
                                                                           
                                                                           
                                                                              proizvodov iz točke (iii);
                                                                           
                                                                        
                                                            
                                                                  (iii)
                                                               
                                                               
                                                                  kisla olja iz kemičnega rafiniranja, milna jedra in surovo kokosovo olje se analizirajo in dokumentirajo kot del sistema HACCP;
                                                               
                                                            
                                                
                                                      (f)
                                                   
                                                   
                                                      za obrate za mešanje maščob:
                                                      
                                                                  (i)
                                                               
                                                               
                                                                  100 % prejetih serij surovega kokosovega olja, živalskih maščob, ki niso zajete v točki (b) ali (h), ribjega olja, ki ni zajeto v točki (c) ali (h), odpadnih olj in maščob nosilcev živilske dejavnosti, ki spadajo v področje uporabe Uredbe (ES) št. 852/2004, mešanic maščob in olj ter proizvodov, pridobljenih iz olj in maščob, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              lecitina,
                                                                           
                                                                        
                                                                              —
                                                                           
                                                                           
                                                                              gum,
                                                                           
                                                                        
                                                                              —
                                                                           
                                                                           
                                                                              proizvodov iz točke (ii);
                                                                           
                                                                        
                                                            
                                                                  (ii)
                                                               
                                                               
                                                                  kisla olja iz kemičnega rafiniranja, surove maščobne kisline iz cepitve, čiste destilirane maščobne kisline iz cepitve in milna jedra se analizirajo in dokumentirajo kot del sistema HACCP
                                                                  ali
                                                               
                                                            
                                                                  (iii)
                                                               
                                                               
                                                                  100 % serij mešanic maščob in olj, namenjenih za krmo.
                                                                  Nosilec dejavnosti poslovanja s krmo pristojnemu organu poda izjavo, katero možnost je izbral;
                                                               
                                                            
                                                
                                                      (g)
                                                   
                                                   
                                                      za proizvajalce krmnih mešanic za živali za proizvodnjo hrane, razen tistih iz točke (f):
                                                      
                                                                  (i)
                                                               
                                                               
                                                                  100 % prejetih serij surovega kokosovega olja, živalskih maščob, ki niso zajete v točki (b) ali (h), ribjega olja, ki ni zajeto v točki (c) ali (h), odpadnih olj in maščob nosilcev živilske dejavnosti, ki spadajo v področje uporabe Uredbe (ES) št. 852/2004, mešanic maščob in olj ter proizvodov, pridobljenih iz olj in maščob, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              lecitina,
                                                                           
                                                                        
                                                                              —
                                                                           
                                                                           
                                                                              gum,
                                                                           
                                                                        
                                                                              —
                                                                           
                                                                           
                                                                              proizvodov iz točke (ii);
                                                                           
                                                                        
                                                            
                                                                  (ii)
                                                               
                                                               
                                                                  kisla olja iz kemičnega rafiniranja, surove maščobne kisline iz cepitve, čiste destilirane maščobne kisline iz cepitve, pripomočki za filtriranje, belilna zemlja in milna jedra se analizirajo in dokumentirajo kot del sistema HACCP;
                                                               
                                                            
                                                                  (iii)
                                                               
                                                               
                                                                  1 % serij proizvedene krmne mešanice, ki vsebuje proizvode iz točk (i) in (ii);
                                                               
                                                            
                                                
                                                      (h)
                                                   
                                                   
                                                      za uvoznike, ki dajejo na trg naslednjo krmo:
                                                      
                                                                  (i)
                                                               
                                                               
                                                                  100 % uvoženih serij surovega kokosovega olja, živalskih maščob, ribjega olja, odpadnih olj in maščob nosilcev živilske dejavnosti, mešanic maščob in olj, tokoferolov, ekstrahiranih iz rastlinskega olja, in tokoferil acetata, proizvedenega iz njih, ter proizvodov, pridobljenih iz olj in maščob, razen naslednjih:
                                                                  
                                                                              —
                                                                           
                                                                           
                                                                              glicerina,
                                                                           
                                                                        
                                                                              —
                                                                           
                                                                           
                                                                              lecitina,
                                                                           
                                                                        
                                                                              —
                                                                           
                                                                           
                                                                              gum,
                                                                           
                                                                        
                                                                              —
                                                                           
                                                                           
                                                                              proizvodov iz točke (ii);
                                                                           
                                                                        
                                                            
                                                                  (ii)
                                                               
                                                               
                                                                  kisla olja iz kemičnega rafiniranja, surove maščobne kisline iz cepitve, čiste destilirane maščobne kisline iz cepitve in milna jedra se analizirajo in dokumentirajo kot del sistema HACCP.
                                                               
                                                            
                                                
                                    
                                 (3)  Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (UL L 300, 14.11.2009, str. 1)."
						
                              
                                 (4)  Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55)."
						
                              
                                 (5)  Uredba Komisije (EU) 2015/786 z dne 19. maja 2015 o določitvi meril sprejemljivosti za postopke razstrupljanja, ki se uporabljajo za proizvode, namenjene živalski krmi, kot je opredeljeno v Direktivi 2002/32/ES Evropskega parlamenta in Sveta (UL L 125, 21.5.2015, str. 10).“;"
						
                           
                        
                              (c)
                           
                           
                              točke 4, 5 in 6 se nadomestijo z naslednjim:
                              
                                          „4.
                                       
                                       
                                          Kadar ima nosilec dejavnosti poslovanja s krmo dokazilo, da so bili serija proizvoda ali vsi sestavni deli serije proizvoda iz točke 2, ki vstopajo v njegov obrat, že analizirani na zgodnejši stopnji proizvodnje, predelave ali distribucije, ni dolžan analizirati te serije.
                                       
                                    
                                          5.
                                       
                                       
                                          Vsaki seriji proizvodov, analiziranih v skladu s točko 2, se priloži dokazilo, da so bili ti proizvodi ali vsi njihovi sestavni deli analizirani ali predloženi za analizo v akreditiranem laboratoriju iz točke 1, razen v primeru serij proizvodov iz točk 2(a)(ii), (b)(i), (c)(iii), (c)(iv), (d)(iii), (e)(iii), (f)(ii), (g)(ii) in (h)(ii).
                                          Potrdilo o analizi nedvoumno povezuje dostavo in testirane serije. To povezavo je treba opisati v dokumentiranem sistemu sledljivosti v prostorih dobavitelja. Zlasti če dostava zajema več kot eno serijo ali sestavni del, je treba predložiti dokazilo za vsak dostavljen sestavni del. Če se testiranje izvaja na odposlanemu proizvodu, se kot dokazilo o analizi proizvoda uporabi poročilo o analizi.
                                          Pri vsaki dostavi proizvodov iz točke 2(b)(i) ali (c)(iii) se priloži dokazilo, da ti proizvodi izpolnjujejo zahteve iz točke 2(b)(i) ali (c)(iii). Dokazila o analizi, ki vključujejo dostavljene serije, se po potrebi pošljejo prejemniku, ko nosilec dejavnosti prejme analizo pooblaščenih laboratorijev.
                                       
                                    
                                          6.
                                       
                                       
                                          Če so bile vse prejete serije proizvodov iz točke 2(g)(i), ki vstopajo v proizvodni postopek, analizirane v skladu z zahtevami iz te uredbe in če je mogoče dokazati, da se med proizvodnim postopkom, ravnanjem in shranjevanjem ne poveča onesnaženost z dioksinom, nosilec dejavnosti poslovanja s krmo ni dolžan analizirati odposlanega proizvoda in ga analizira v skladu s sistemom HACCP.“